
GLAS DI REFRESCO CU 5 ONS DI BEBIDA 
NUNCA POR COSTA 7.50 FLORIN 


ABUSADO DI MAMA 
CU YIUNAN A SALI 
DI BON CU CORTE 


AVP A EFECTUA OTRO EXITOSO 
EHEMPEL DI ‘COMMON GOOD’ 


A REPARTI SACO PA TENE ARUBA LIMPI RIBA 
HENTER E RUTA DI LIGHTING PARADE! 


METEMENTO Y INFLUENCIA 
DI “TOP AMBTENAREN” 
HULANDES NO POR SIGUI 

“R 
ip off” tin cu yama esaki, ya cu 
ni maske bira e cos aki boca’riba 
of boca’bou, un glas di refresco yega 
cu mas di 70% cu ijs, lo por costa un 
cliente e suma di 7 florin cu 50 cen. 
Sinembargo esaki ta e cruel realidad 
ora di bishita un of otro restaurant y 
aki no ta trata di restaurant Chines 
pero luganan cu ta gosa di bon repu- 
tacion den comunidad pero e acto aki, 
ta kita tur e ‘glamour’ di loke nan ta 
representa. 


E ta un abuso mas ainda cu ora realisa 
cu un bleki di refresco ta costa entre 
2 pa 2.50 di florin, pues uzo di e glas, 
e ijs cu ta yega e glas por completo, e 
cliente lo haya chens di dal dos ‘sip’ y 
ayo su 7,50 caminda automaticamente 
e cliente kier bebe mas c’un refresco 
loke ta pone cu e restaurant ta gasta 
tres florin pa tres refresco pero e ta 
gana 22, 50 florin na tur. 


E ta un abuso di marca mayor y tin mas 
otro ehempel di e abuso aki cu pueblo ta 
confrontando tur dia of tur siman,entre 
otro pa keda na restaurant, tin luganan 
cu ta popular pa sirbi cuminda crioyo 
pero nan nivel di prijs no ta duna pa tur 
hende bay eynan bay come. 


Na un restaurant Chino, un porkchop 
chikito ta costa 14 florin y ta bin cu aros 
y batata pa 14 florin y na otro luganan 
cu no ta Chines, un porkchop chikito ta 
costa 21 pa 23 florin, caminda no tin 
hustificacion pa esaki. 


Mesun situacion tin nan trucknan cu ta 
bende den oranan di anochi, caminda 
un pan cu hot dog ta costa entre 18 pa 
20 florin mientras cu tin refresqueria 
cu ta cobra 6 pa 7 florin pa un pan cu 
hot dog y no solamente hendenan local 
ta sinti esaki pero tambe turistanan cu 
ta busca algo di come anochi laat y kier 
purba algo crioyo. 


Un restaurant renombra den e sector 
di horeca na Palmbeach ta cobra pa un 


glas di awa e suma di $5 y si un hende 
kier cumpra un boter di awa, esaki ta 
costa $8 y por bisa cu e cliente por 
acepta esaki of nenga di cumpr’e pero 
e ta mustra seriamente den direccion 
di un abuso grandi. 
Ya caba gobierno tin intencion di intro- 
duci ainda mas medida pa turistanan 
paga, haciendo e isla mas caro pa 
bishita y e pensamento aki ta algo cu 
sin duda no ta contra cu aprobacion di 
ATA, ya cu na momento cu e departa- 
mento aki dicidi cu nan kier inverti den 
e planta di purificacion di awa di riool 
di Bubali, esaki ta pa evita cu e medida 
aki lo wordo introduci na un momento 
cu turismo ta canando asina bon. 


Sinembargo e wega of miho bisa abuso 


cu tin cu prijs pa cuminda y bebida, 
tambe ta formando un peliger serio 
tanto pa hendenan local como cu 
turistanan sigur ora cu un restaurant ta 
cobra entre $40 pa $50 pa un simpel’ 
breakfast,’ esaki tambe ta mustra den 
direccion di abuso di cartera di e turista 
of ciudadanonan local. 


Tin un tendencia peligroso tumando 
luga pa algun luna caba y ora cu 
puntra di con tin e cambionan drastico 
aki tira productonan, tur ta reacciona 
mustrando cu esaki ta consecuencia di 
aumento di BBO na frontera pero den 
esaki mester ta franco y sincero ya 
c’un glas yen di ijs cu solamente 6 ons 
di refresco, no tin absolutamente algo 
di haci cu e medida aki! 


Glas di refresco cu 5 ons di bebida nunca por costa 7.50 florin 

E 
sistema hudicial cu Aruba conoce, semper tabata e base 
p’e pais aki tin un democracia solido y husto, caminda 
derecho di tur ciudadano tin cu wordo salvaguardia na tur 
momento. 


Principalmente di muchanan inocente, muchanan kendenan 
apenas a mira luz di bida y ainda ta pasando den nan fase di 
formacion como ser humano. 


Un criatura di 9 luna no tin nocion ainda unda e ta, kico 
ta su rol den bida y apenas a cuminsa mira cosnan di un 
bida awor cu el a caba di bin riba e mundo aki y su bida, su 
proteccion y su siguridad, mester ser salvaguardia y sigura 
totalmente p’e sistema hudicial. 


Igual pa un criatura di apenas un aña y 11 luna, kende tambe 
ta apenas den su formacion como ser humando, caminda 
tur cos cu e mira, e sinti, e bisa of e topa, ta cuminsa marca 
e pasonan cu e tin cu sigui den su bida, cu ta su destino. 


Den historia di mundo, di humanidad, e mucha cu a nace ta 
a arte sagrado cu Señor nos Dios a duna nos y nan cuido y 
proteccion ta lo mas importante pa su mayornan pero tambe 
esunnan rond di nan pero tambe p’e sistema hudicial. 


Diabierna ultimo, Corte den Prome Instancia mester a 
dicta sentencia contra di e acusado di 34 aña, Sandjay 
Maduro, kende na 2023 a dicidi di maltrata un señora 
formalmente den un momento cu el a perde dominio riba 
su rabia personal y na mes momento el a ser acusa di a 
maltrata un baby di señora di 9 luna y otro criatura chikito 
di 1 aña y 11 luna. 


Fuera di a maltrata su pareha cu yiunan di e pareha, tambe e 
acusado S.M. a maltrata un otro señora dor di dal e persona 
aki un mokete den cara loke a blousa ambos wowo di e 
victima. 


Ministerio Publico durante tratamento di e caso anterior- 
mente a mustra cu e homber a golpia mama di e baby, na 
momento cu e victima tabatin e pober criatura fragil aki 
den su brasa y ningun momento e acusado Maduro a tene 
consideracion cu e situacion delicado aki. 


Riba dje el a golpia e señora pero e pone cu e persona aki 
a trompica y cay cu e baby den su brasa y durante control 
medico a bin saca afo cu e pone mucha tambe a sufri lesi- 
onnan durante di e maltrato di e acusado cobarde aki. 


Ministerio Publico durante tratamento di e caso a mustra cu 


lo por a papia di intento di asesinato pero diabierna Hues a 
mustra cu esaki no a wordo comproba y cu e acusacion aki 
ta cay afo. 


SORPRESA 
Prome di a lesa su decision Hues a mustra cu expertonan 
a conclui cu e homber Sandjay aki, ta capaz di bolbe ripiti 
e comportacion aki, cu palabranan mas concreto, e lo por 
bolbe maltrata hende muhe. 


Fiscal durante tratamento di e caso a exigi un castigo di 24 
luna di prizon di cual 6 luna lo ta condicional y cu e acusado 
lo ricibi 3 aña di prueba y cu e tin cu somete su mes bou guia 
di Reclassering. 


Cu otro palabra e acusado lo tin cu sinta 18 luna den prizon 
pero si e comporta su mes durante di su detencion den KIA, 
Sandjay lo sinta solamente 2/3 parti di e castigo cual ta 
nifica cu e lo permanece den prizon pa solamente 12 luna. 


Awor e caso a sosode alrededor di luna di Juli di 2023 loke 
ta indica cu si e acusado tabata den prizon for di momento 
cu el a wordo deteni pa maltrato serio, e tin solamente cinco 
luna mas p’e sinta su castigo. 


Mirando seriedad di e caso, sigur caminda criaturanan asina 
fragil a wordo maltrata sin cu nan tin sikiera nocion di con 
esaki a tuma luga, tin cu bisa cu Corte a duna e acusado 
algo estilo di free pass, anto sabiendo cu e tipo aki lo por 
bolbe ripiti loke el a haci, esta di maltrata hende muhe! 


Abusado di mama cu yiunan a sali di bon cu Corte 

C 
u un grupo grandi di boluntarionan lider di partido Mike Eman y su es- 
posa Doina a reparti saconan pa tene Aruba limpi riba e ruta di Light- 
ing Parade. Por a mira caranan nobo den partido AVP y su halanan di 
conseho tambe hopi activo cu e lider di partido den e accion aki, manera 
Wendrick Cicilia, Giovanni Christiaans, Clifford Heyliger, Dennerich Kelly y 
Frits de Palm. 


Locual sin duda a resalta ta e acogida grandi cu Mike Eman y su esposa 
Doina hunto cu e delegacion tabata tin den e pueblo riba e ruta di Lighting 
Parade. Por a mira con continuamente Mike Eman tabata wordo brasa cu 
hopi spontanidad y saluda cu hopi calor. 


E boluntarionan berde a yega den un bus yen na haltura di Banco di 
Caribe cu vest berde cu e inscripcion “Think Common Good”, e tema di 
bon comun cu e partido berde ta enfocando masha hopi mes. For di eynan 
a cana cu e lider di partido Mike Eman henter e ruta di Vondelaan y L. 
G. Smith Boulevard repartiendo saconan pa tene Aruba limpi y na e mes 
momento saludando e pueblo y ricibiendo brasanan di simpatia y apoyo. 
Boluntarionan a wordo acompaña cu pickup nan cu musica, refresco y e 
saconan y asina den un forma hopi planea, organisa y structura a cumpli 
cu un proposito bunita pa comunidad, den espirito di e BON COMUN. 


AVP a efectua otro exitoso ehempel di ‘Common Good’ 


A reparti saco pa tene Aruba limpi riba henter e ruta di Lighting Parade! 

Interne en externe vacature 
(herhaalde oproep) 
Wil jij de nieuwe projectleider, specialist of leidinggevende van de Brandweer worden? Kom 
dan de Dienst Brandweer Aruba versterken. Wij zijn op zoek naar 2 kandidaten (v/m) voor de: 
Voltijdse opleiding Brandweerofficier 
36 uur per week in Nederland 


De voornaamste taken van de Dienst Brandweer zijn het voorkomen, beperken en bestrijden 
van brand, brandgevaar en ongevallen bij brand en het beperken en bestrijden van gevaar voor 
mensen en dieren bij ongevallen die niet gerelateerd zijn aan brand. 
In de voltijdse opleiding die in september 2024 van start gaat en anderhalf jaar duurt, word je 
opgeleid tot brandweerofficier. Je wordt breed opgeleid en leert in korte tijd verschillende 
facetten van de brandweerorganisatie kennen. Daarbij is gekozen voor een integrale 
onderwijsaanpak. Dat wil zeggen dat nadrukkelijk verbanden worden gelegd tussen de 
verschillende disciplines waarvoor je wordt opgeleid en er aandacht is voor leiderschapsrollen, 
persoonlijke ontwikkeling en professionele ontwikkeling. 
Functievereisten en competenties: Je bent 
- 
in het bezit van een hbo- of wo-diploma 
- 
ten hoogste 35 jaar 
- 
fysiek fit, je beschikt over zwemvaardigheid en hebt geen hoogte- of engtevrees 
- 
in het bezit van rijbewijs B 
- 
stressbestendig 
- 
leergierig 
- 
goed in het analyseren van problemen 
- 
goed in het ontwikkelen van een visie 
- 
omgevingsbewust. 
Wat bieden wij jou? 
- 
Gedurende de opleidingsperiode ontvang je onder andere een vergoeding voor 
studiekosten, reiskosten voor zowel heen- en terugreis, en een vergoeding voor 
huisvesting. Bovendien wordt de verscheping van je inboedel van 5 m² vergoed. 
- 
Afhankelijk van je opleiding en werkervaring bieden wij een salaris tot maximaal 
Afl. 4.963, = (B05) zonder periodiek. 
Schriftelijke reacties: 
Wil je de opleiding tot brandweerofficier volgen en voldoe je aan de eisen? Stuur dan uiterlijk 
vrijdag 16 februari 2024 digitaal je motivatiebrief en curriculum vitae gericht aan de heer 
German Geerman. Deze kun je sturen naar het e-mailadres vacatures@drh.gov.aw. Mocht je 
vragen hebben, dan kun je ons bereiken op telefoonnummer: +297- 522-9999. 
Opmerking: 
1. Zonder hbo-diploma (of hoger) of als je ouder bent dan 35 jaar, kunnen we je sollicitatie 
helaas niet in behandeling nemen. 
2. indien je als geschikte kandidaat geselecteerd wordt, dien je met goed gevolg een 
fysieke keuring en een LTP-assessment af te leggen. Ook moet je beschikken over de 
Nederlandse nationaliteit en een positieve justitiële verklaring. 


U 
nidad Motorisa despues di Lighting Parade a tene control pa cu mane- 
ha bao influencia di alcohol. Mas cu 150 auto a wordo controla y total 
di 15 persona a keda deteni pa maneha auto bou influencia di alcohol. 13 
chauffeur a perde nan rijbewijs “ingevorderd”. 


Cuerpo Policial ta keda conseha si bo ta bebe no stuur. Ban sea mas 
responsabel. 


Unidad motorisa lo keda controla prome, durante y despues cada parada. 


D 
iasabra anochi pa 7:59 Cuerpo Policial conhuntamente cu SMAC a haci 
inicio di e Lighting Parade. E anochi aki tabata tin un total di 9 grupo 
y 4201 participante. 


Unidad motorisa cu 15 detencion 


Lighting parade cu 18 detencion 


Cuerpo Policial a conta cu 201 personal. Entre 
otro Polis Uniforma, ME, AE, departamento di 
recherche, Motor Unit, K-9 , departamento di 
trafico. Mobile Commando, departamento di 
planologie, personal administrativo y como 
tambe personal di CEA. 


Pa 12:57 e cabes a yega ex-DOW y pa 03:15 di 
diadomingo madruga e parada a yega final. 


E aña aki nos a conta cu 18 detencion. Detencion 
pa posesion di droga, arma blanco, bringamento, 
no sigui ordo di polis, buracheria. 


Aña 2023 tabata tin 12 detencion. 

T 
ur cos ta mustra cu den henter e asunto 
di “Landspakket” como tambe den otro 
asuntonan cu ta regarda supervision Huland- 
es, cu metemento di asina yama “topambte- 
naren” ta birando algo hopi serio y peligroso. 


Ta for di 2023 y kisas ya for di 2022, por mira 
cantidad di funcionarionan halto di gobierno 
di Hulanda, aki na Aruba reuniendo cu dife- 
rente oficial halto di departamentonan di gobi- 
erno y tur esaki lo tin di haber cu ehecucion di 
e Landspakket. 


Aña nobo aki apenas tin un luna cu ya caba 
por a constata presencia di varios oficial halto 
di gobierno Hulandes riba e isla, loke no ta un 
bon señal ya cu esaki ta un indicacion cu si e 
desaroyo aki continua, tur decision cu gobi- 
erno di Aruba tin cu tuma, tin cu wordo analisa 
y aproba pa gobierno Hulandes cu ta ricibi 
informacion di e grupo di trahadonan aki. 
E oficialnan aki por ser mira na diferente sitio 
den principalmente Oranjestad, of miho bisa 
den cercania di Cocolishi y tur cos ta mustra 
cu e reunionnan aki ta tumando luga sin cu 
Parlamento ta na altura di nan of ta sikiera 
wordo informa dor di e departamentonan. 


Loke ta hala atencion cu presencia di e funcio- 
narionan Hulandes aki, ta e hecho cu nan ta 
bin Aruba riba ‘opdracht’ di un gobierno cu na 
e momentonan aki ta demisionario y e ora tin 
controla si e grupo aki ta trahando pa e gobi- 
erno demisionario aki y si nan por tuma cierto 
decisionnan. 
Aparentemente e oficialnan publico aki ta 
sigui pusha formalmente pa implementacion y 
ehecucion di e Landspakket y nan presencia 
aki na Aruba tin aprobacion di gabinete Wever 
Croes. 


Metemento y influencia di “top 
ambtenaren” Hulandes no por sigui 


Henter e proceso aki mester conoce un cambio, sigur mirando e hecho 
pa tanto 2023 y mas ainda pa aña 2024, pais Aruba tin un surplus cu 
no solamente a cumpli cu expectativanan di tanto CFT como gobierno 
Hulandes pero pa presupuesto di 2024, e expectativanan a ser supera en 
grandi superando tur expectativa cu gobierno Hulandes tabata exigiendo 
y tambe e comision di supervision financiero, CFT. 


Mientras tanto tin negociacionnan ta continuando relaciona cu formacion 
di un coalicion nobo cu lo por keda cla e siman aki pero e expectativa ta 
cu e lo keda cla pa luna di Maart prome cu e gobierno nobo lo cuminsa 
funciona realmente. 
Gobierno di Aruba a paga su prome pago di loke ta e ‘coronalening’ pues 
cumpliendo un biaha mas mientras cu tanto CAft Secretario di Estado 
demisionario, Alexandra van Huffelen, ta sigui kere cu nan por presiona 
gobierno pa aproba e ley pa introduccion di RAft mientras cu e panorama 
financiero di gobierno na e momentonan aki, no ta duna e necesidad y 
tampoco e facilidad pa bay over na implementa e ley aki. 


Sinembargo den proximo dianan por mira atrobe varios oficial di gobierno, 
esta ambtenaren ta sigui reunion cu diferente oficialnan di departamen- 
tonan di gobierno di Aruba caminda ta lanta e pregunta si e proceso aki 
tin cu continua na e momentonan aki si of no! 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


D 
urante y despues di Jouvert Morning unidad motorisa a 
tene nan control di trafico na diferente puntonan strategi- 
co rond nos isla. 


A controla mas cu 200 vehiculo di motor y a detene 14 chauf- 
feur pa maneha bao di influencia di alcohol. Durante e control 
aki 12 chauffeur a perde nan rijbewijs “ ingevorderd” y nan lo 
mester presenta dilanti hues pa trata nan caso. 2 di nan no 
tabata tin rijbewijs mes. 


Aña 2023 tabata tin 24 detencion. 


Cuerpo Policial Aruba ta keda recorda un biaha mas, si bo ta 
bebe of ta bou influencia NO stuur. Busca bo amigo respon- 
sabel pa stuur pa bo. 
Controlnan di unidad motorisa lo continua durante y despues 
di cada evenemento di carnaval. 


14 chauffeur deteni despues Jouvert Morning 

D 
iasabra pa 3’or mainta SMAC conhuntamente 
cu KPA a haci inicio Jouvert Morning 2024. 


KPA a conta cu 138 personal riba pia. Diferente 
departamento di Cuerpo Policial a traha hunto 
entre otro Mobiele Eenheid, Flex Team, Polis 
Uniforma, Departamento di Recherche, Personal 
administrativo, departamento di trafico y plan- 
ologie, AE, K9 Unit, Mobiel Commando y como 
tambe personal di CEA. 


Pa 7:44 mainta e cabes di e parada a yega Joe 
Laveist y pa 8:14 parada a yega su final. 
E aña aki tabata tin 21 detencion di cual 6 a bay 
pa departamento di recherche. E detencionnan 
tabata basa riba droga, arma blanco, bringa- 
mento, buracheria y no sigui ordo di polis. 


Aña 2023 tabata tin 19 detencion. 


21 detencion na jouvert morning 

45% 
OFF 


V I A S T I M A M I S T E R I L I S A M I ' S W E B S I T E & 
S A V E U P T O 4 5 % O F F Y O U R P E T ’ S 
S T E R I L I Z A T I O N C O S T S P L U S G E T A F R E E 
M I C R O C H I P ! 


FREE 
MICROCHIP 
FREE 
MICROCHIP 


sign up now 


A 
ruba Food & Beverage Association (AFBA) por a tuma nota di in- 
formacion incorecto circulando relata na un entrevista cu a tuma 
luga despues di nos ultimo conferencia di prensa ariba 30 di januari 
2024 na unda nos enfoke tawata ariba e “labor shortage issue”. 


Pa clarifica: locual a menciona t’e caso di locual 1 miembro mester 
a haci pa por a sigura su mes un dishwasher. Esaki sigur a wordo 
saca for di contexto. 


AFBA ta subraya su compromiso pa apoya pa salario husto den tur 
sector di cuminda y bebida y ta ahusta su mes cu e norma nan esta- 
bleci den e mercado. 


Pa tur pregunta, duda, of comentario relata na e asunto aki, por fabor 
tuma contacto cu AFBA na info@arubafoodandbeverage.org. 


Sigurando Informacion Corecto den Medio di Speculacion 


AFBA ta clarifica malentendido di salario durante conferencia di prensa 

U 
n movecion di raketnan di larga distancia den cayanan 
di e poblacion di Güiria n’e estado Sucre, a lanta hopi 
inkietud cu gobierno di Nicolas Maduro ta preparando pa un 
confrontacion militar. 
Den oranan di anochi y marduga a move diferente di e maki- 
naria pisa cargando misilnan di larga distancia rumbo p’e 
poblacion di Güiria, cu ta un poblacion na costa cu ta keda 
cerca di Trinidad & Tobago. 


Sin duda cu e movecion straño y sorpresivo aki a hala aten- 
cion di hopi hende, di hopi pais pero ningun momento e ta 
mustra cu e lo ta un menasa p’e islanan di Caribe Hulandes y 
tampoco pa Guyana cu ta den disputa cu Venezuela pa loke 
ta un teritorio cu ta rico na petroleo. 
E misilnan a ser transporta tanto via tera como via lama y e 
unico informacion oficial cu a ser duna relaciona cu e move- 
cion aki, a bin for di Comandante Estrategico Operacional 
de La Fuerza Armada Nacional Bolivariana, esta Domingo 
Hernandez Larez, kende riba rednan social a pone algun foto 
y grabacion di yegada di e ekiponan di guera aki y sola- 
mente a bisa: “Nos ta soberano, liber y independiente.” 


Kico esey ta nifica of nan kende e mensahe aki a ser dirigi 
no a conoci ya cu e unico confrontacion cu Venezuela tin 


n’e momentonan aki, ta cu nan bisiña Guyana y tambe un 
confrontacion comercial cu gobierno Mericano. 
E informacionnan aki a causa un tiki inkietud tambe aki na 
Aruba pero esaki no mester ta un asunto di preocupacion ya 
cu no tin necesidad pa esaki n’e momentonan aki. 


Loke por a ricibi na informacion for di otro medionan inter- 
nacional t’e hecho cu gobierno di Presidente Nicolas Maduro 
tin problema pa atende cu situacionnan di desgaste di dife- 
rente refineria y makinaria pa procesamento di petroleo, 
pues no tin suficiente miedo pa atende cu esakinan y hopi ta 
kere cu pa loke ta ekipahe militar tambe mester tin un situa- 
cion un tiki delicado cu e aparatonan aki. 


Cualkier movecion militar di Presidente Nicolas Maduro 
pa cualkier pais, lo habri porta pa intervencion di entre 
otro Merca contra di su regimen y ta algo cu e Presidente 
Venezolano n’e momentonan aki no ta mira factibel. 


E poblacion di Güiria ta un centro di pesca completamente 
y e sector ey ta keda mas cerca di Trinidad cu cualkier otro 
pais y ta for di e sitio aki algun tempo atras, 28 persona 
Venezolano a perde riba lama, den un intento pa yega costa 
di Trinidad. 


Movecion di misilnan na 
Venezuela a causa inkietud 

D 
en informe mas reciente a specula e posibilidad cu Mi- 
chelle Obama, ex-prome dama y casa di Barack Obama, 
presenta den e careda p’e presidencia na luga di Joe Biden. 
E presentado di Sky News, Shami Markson, a ofrece e ultimo 
detayenan riba e posibel candidatura, indicando cu ta existi 
indicacion cu Biden no ta aspira pa un di dos mandato debi 
na problema di salud. 
Segun Markson, Michelle Obama tin desde 2022 ta reuni cu 
e directornan ehecutivo di fondo di cobertura en busca di 
nan apoyo pa un posibel candidatura presidencial. E colum- 
nista di New York Post Cindy Adams, a revela e supuesto 
movementonan secreto aki, afirmando cu e plan ta implica 
cu Joe Biden anuncia su decision di no presenta na mei, indi- 
cando motibo di salud. 
Den e ultimo temponan aki varios indicacion a aparece 
sutilmente di e aspiracionnan politico di Michelle Obama y 
Markson a yama e atencion riba un podcast cu e ex-prome 


dama ta papia di posibel proyecto futuro. 


“Si Michelle Obama presenta, sin duda e lo duna un contienda 
electoral mas interesante na Merca y sin duda lo e duna 
Donald Tromp competencia,” Markson a declara. 
Como reaccion n’e rumornan, hefe adhunto di e oficina di DC 
di The Boston Globe, Tal Kopan, a refuta e idea cu Michelle 
Obama substitui Joe Biden di “teoria conspirativo di Twitter” 
cu “no ta real.” Kopan a enfatisa den e inverosimilitud di tal 
scenario afirmando: “Ni sikiera mi sa si Hollywood lo kere 
esey, francamente.” 
A pesar di e rumornan cu ta circula, Kopan a afirma cu Joe 
Biden ta sigui ta e supuesto candidato democrata, sigurando 
cu e posibel candidatura presidencial di Michella Obama no 
ta un scenario probabel. E actual debate rond di e rumornan 
aki ta añadi un intrigante capa n’e panorama versatil di e 
eleccionnan presidencial di 2024. 


Posibel candidatura presidencial di Michelle Obama ta lanta 
speculacion riba e problemanan di salud di Joe Biden 

E 
destacamento di Marina na Sint Maarten 
cu hopi orguyo ta celebra su 10 aña di ex- 
istencia, un logro cu ta enfatisa e crecemen- 
to y dedicacion di e unidad, desde su estab- 
lecimento na 2014. E destacamento di Marina 
ta un unidad cu ta cay bou di Comandante di 
Forsanan Naval den Region Caribe Hulandes. 
Despues di independencia di Sint Maarten for 
di 10-10-10, e Gobernador di e tempo ey Hol- 
iday y Minister di Defensa Hans Hillen a pidi 
un presencia militar permanente pa garantisa 
pas y siguridad riba Islanan Ariba, Saba, St. 
Eustatius y Sint Maarten. 
Loke a cuminsa como un unidad cu ta cambia 
cada 4 luna, a crece despues bira algo di ubica- 
cion permanente pa 3 te 5 aña, pa medio di 
cua un presencia stabil y duradero riba e isla 
ta sigura. E 10 aña di existencia di e destaca- 
mento di Marina na Sint Maarten ta marca no 
solamente un periodo di despliegue operativo, 
pero tambe di colaboracion y asociacion cu 
socionan di siguridad local hunto cu e comu- 
nidad. 


E mariniernan a desplega nan mes pa dife- 
rente micion humanitario tal manera asis- 
tencia di emergencia despues di horcan Irma 
y durante COVID-19. Cu esaki e destacamento 
ta entrega un contribucion valioso pa biene- 
star di e habitantenan di Sint Maarten. 
E añanan binidero lo bay traha duro na un 
base completamente nobo cu mester ta cla 
na 2026. Esaki ta bira e acomodacion di tanto 
e Mariniernan como Mareshosé cu tambe ta 
labora riba e isla. 
Comandante di e destacamento di Marinier, 
Arie Noordam, hunto cu un Corporal ta mira 
atras riba e periodo cu a pasa y e trabou na 
Sint Maarten.  
Lesa e entrevista completo via e link:  
https://magazines.defensie.nl/defen- 
siekrant/2024/04/01_mariniers-sint- 
maarten_04 


‘Green Angels’ ta 
celebra 10 aña 
di existencia 

D 
en un buelta scur di acontecimento, 
mundo di espectaculo ta despedi di e 
legendario actor Carl Weathers, famoso 
pa su interpretacion di Apollo Creed den 
e iconico serie di pelicula Rocky. E actor 
di 76 aña, a fayece pacificamente den su 
soño na su cas di Los Angeles dia prome 
di februari 2024. 
Aunke Weathers tabatin un ilustre carera 
durante varios decada, tabata su papel di 
boxeado arogante y extravagante Apollo 
Creed, cu a graba su nomber den historia 
di cine. E enfrentamento di 1976 cu Rocky 
Balboa di Sylvester Stallone a sinta e 
basenan di un rivalidad cu a converti den e 
curason cu ta bati di e frankicia. E animo- 
sidad inicial di e personahenan a evolu- 
ciona na un respet y amistad profundo, 
loke ta haci cu e morto tragico di Creed 
den Rocky IV ta ainda mas emocional. 
Mas leu di su legado den Rocky, Weathers 
a demostra su versatilidad den diferente 
papel. El a enfrenta Arnold Schwarzenegger 
den e clasico di accion “Predator” (1987), 
a demostra su briyantes comico den 
“Happy Gilmore” (1996) y hasta a drenta 
den e universo di Star Wars cu un papel 
recurente den “The Mandalorian.” Fuera 
di esey, Weathers a dirigi varios episodio 
di television y a presta su stem na varios 
personahe anima. 


Stallone, Schwarzenegger y hopi otro a 
expresa nan dolor y admiracion p’e talento, 
e carisma y bondad di Weathers. E causa 
di morto ta sigui sin revela y e famia di 
Weathers a emiti un comunicado caminda 
nan a describie como “un ser humano 
excepcional cu a biba un bida extraordi- 
nario.” 
Mientras mundo ta yora e perdida di Carl 
Weathers, su legado ta dura den curason 
di e fanaticonan y e archiefnan di historia 
di cine. E homenahenan cu ta yega a traves 
di Internet ta refleha e impacto profundo 
cu e tabatin den e industria y den bida di 
esunnan cu el a toca a lo largo di su carera 
extraordinario. 


Carl Weathers, protagonista stima di “Rocky” a fayece cu 76 aña 

D 
en un operacion audaz nocturno, 
e agencia di inteligencia militar di 
Ucrania (GUR) a anuncia cu a logra 
sink un bapor di guera Ruso di Lama 
Preto cerca di e lago Donuzlav, den e 
region ocupa di Krim. E bapor obheti- 
vo, identifica como un lancha di mis- 
il Ivanovets, tabata patruya den Lama 
Preto ora cu el a sufri daño substancial 
pa multiple impacto directo n’e dek, 
loke a provoca cu el a lora bay n’e parti 
patras y finalmente sink, segun GUR a 


informa. 
E informacion preliminar di eher- 
cito Ucraniano a indica cu e opera- 
cion aparentemente a dal un golpi 
duro p’e armada Ruso, ya cu a calcula 
cu e bapor di guera cu a sink a costa 
entre 60 y 70 miyon dollar (entre 47 
y 55 miyon pound sterling). GUR no a 
facilita e detayenan riba e metodonan 
uza den e operacion ni riba e cantidad 
di operativo envolvi, pero a haci refer- 
encia n’e precision cu a conduci n’e 
exito di e mision. 
A pesar di e gravedad di e atake, e 
operacion Ruso di buskeda y rescate 
den e lago Donuzlav parce no tabata 
un exito, segun e fuentenan di GUR. E 
sinkmento aki ta un mustra notabel di 
e escalacion di e tensionnan antiguo 


entre Ucrania y Rusia, specialmente 
den contexto di e anexo di Krim pa 
Rusia na 2014. E incidente probable- 
mente lo pone tension ainda mas riba 
e relacionnan diplomatico y lo por tin 
implicacion mas amplio p’e situacion 
ya volatil den e region. 
E observadornan internacional ta sigui 
e evolucion di e acontecimentonan di 
cerca, en espera di e declaracionnan 
oficial, tanto di Ucrania como di Rusia. E 
sinkmento di un bapor di guera Ruso ta 
añadi un capa nobo di complehidad n’e 
panorama geopolitico, lantando inki- 
etud riba posibel represalia y e stabi- 
lidad general di e region di Lama Preto. 
Mientras cu e situacion ta desaroya, 
mundo ta pendiente di con e partinan 
envolvi lo responde n’e ultimo episodio 
aki di e conflicto. 


Forsa Ucraniano ta clama victoria ora el a sink 
bapor di guera Ruso den Lama Preto na Krim 


D 
en un esfuerso coordina, Merca y Reino Uni, apoya pa un 
coalicion di nacion cu ta inclui Australia, Bahrain, Can- 
ada, Dinamarca, Hulanda y New Zealand, a tuma luga atake 
arma contra obhetivo Houthi na Yemen. 


E atakenan ehecuta desde plataforma aereo y di superficie, 
tabatin como obhetivo por lo menos 30 ubicacion, entre 
nan centro di mando y control y un deposito subteraneo di 
arma. E accion a tuma luga pa contraresta e menasanan di e 
Houthinan riba e rutanan maritimo internacional den Lama 
Cora. 
E operacion a inclui e lansamento di misil Tomahawk pa dos 
destructor Mericano, USS Gravely y USS Carney, hunto cu 
e jetnan F/A-18 di e portavion USS Dwight D. Eisenhower. 
Esaki ta tuma luga net un dia despues cu Merca a efectua 
atake unilateral na Irak y Siria como reaccion na un atake cu 


drone cu a cobra bida di tres miembro di e servicio Mericano. 
E gobierno di Biden a adopta un enfoke di “varios nivel” 
pa evita e conflicto directo cu Iran y na su luga a ataca e 
apoderadonan poderoso respalda pa Iran. E secretario di 
Defensa di Merca, Lloyd Austin, a subraya cu e atakenan na 
Yemen tabatin como obhetivo interumpi y degrada e capaci- 
dadnan di e milicia Houthi, advertiendo cu ta spera nan mas 
consecuencia si nan sigui cu e atakenan ilegal riba nabega- 
cion internacional. 
Aunke e atakenan na Yemen y esunnan di Irak y Siria tin 
motivacion diferente, ambos operacion ta dirigi contra grupo 
respalda pa Iran na Medio Oriente. Presidente Joe Biden a 
aproba e atakenan na Yemen, subrayando e compromiso 
di Merca di responde n’e accionnan di e Houthinan. E atak- 
enan na Yemen ta constitui e di tres operacion conhunto di 
Merca y Reino Uni contra e obhetivonan di e Houthinan den 
e ultimo simannan. 
A pesar di e presion internacional, e dirigentenan Houthi a 
mantene nan mes desafiante y un di su principal miembronan 
a declara cu e bombardeonan di e coalicion no ta altera 
nan postura. E situacion ta pone enfasis riba e dinamica 
compleho di e region, caminda cu Merca y su Aliadonan ta 
uza accion militar pa salvaguardia e rutanan di nabegacion 
vital y proteha nan interesnan contra e menasanan continuo. 


Despues di nan operacionnan na Irak y Siria 
Merca y Reino Uni ta lansa 
atake conhunto contra 
obhetivo Houthi na Yemen 

Lighting Parade Oranjestad 2024 

Lighting Parade Oranjestad 2024 

Parada di Mucha Oranjestad 

Parada di Mucha Oranjestad 

Kimamento di momito 

Kimamento di momito 

M 
icroentrenamento ta causando furor den e mundo di fitness, y cu ra- 
son! E dosisnan chikito aki di ehercicio, cu ta dura entre 10 y 20 min- 
uut, ta ofrece un solucion dinamico den e lucha eterno pa haya tempo pa 
pone bo den forma. Yena di intensidad, eficacia y comodidad, microentre- 
namento ta cambiando nos forma di mantene nos activo. 


Kico ta microentrenamento? 
Imagina si bo por haci un entrenamento intenso den e tempo cu bo ta 
tarda pa prepara un koffie. Esaki t’e esencia di e microentrenamentonan: 
sesion cortico y intenso cu ehercicio di peso corporal manera sit-ups, flex 
y planks. Añadi algun jumping jacks, bur-pees of incorpora peso liviano pa 
un reto agrega. 


Bentaha di microentrenamento 
Microentrenamento ta ideal p’e agenda ocupa y por realisa na cualkier 
luga sin necesidad di ekipo special. Hasta e sesionnan cortico di ehercicio 
por mehora e salud en general y e metabolismo, mehora e estado di animo 
y energia y reduci stress. Microentrenamento ta accesibel y por adapta na 
bo nivel di forma fisico y na bo obhetivonan. 


Con pa incorpora microentrenamento 
Compromiso programa: Purba microentrenamento como cita importante 
pa garantisa constancia. 


Libera e poder di microentrenamento 


Un guia rapido pa pone bo den forma 


Eficiencia di tempo: Probecha momento di 
descanso, manera pauze publicitario of pauze pa 
come, pa realisa un sesion breve. 
Grupo muscular obhetivo: Concentra riba e parti 
ariba, abao y central di e curpa den microcir- 
cuito separa. 
Uza tecnologia: Probecha e aplicacionnan y e 
recursonan online pa crea microrutina di entre- 
namento. 
Cuminsa 
pocopoco, 
crece 
gradualmente: 
Cuminsa cu sesion di menor duracion y inten- 
sidad y despues bay progresa mientras cu bo ta 
mehora bo forma fisico. 
Scucha bo curpa: Duna prioridad n’e dianan di 
descanso y evita forsa te na un punto di haci bo 
mes daño. 


Cora cu microentrenamento ta un complemento 
valioso di bo rutina di ehercicio, no un substi- 
tuto. E ta ofrece e personanan ocupa un forma 
accesibel y eficaz di mantene nan mes activo y 
disfruta di e beneficionan di ehercicio regular. 
Si bo ta buscando rutina di microentrenamento 
personalisa, comparti bo nivel di forma fisico y 
bo interesnan. 

D 
en e ultimo añanan, e fenomeno D.I.N.K. (Dual Income, no 
Kids) a experencia un renacemento notabel entre e millenni- 
als mas hoben, retando e normanan tradicional y creando debate 
riba e opcionnan di estilo di bida. E tendencia aki, frecuente entre 
e miembronan di Generacion Y (naci entre 1981 y 1996) ta debi 


na un combinacion di factor economico, social y ambiental. 
E consideracionnan economico ta encabesa e lista di rason pa 
cual hopi hoben di e generacion di milenio ta scoge e estilo di bida 
D.I.N.K. E debenan halto di e prestamonan estudiantil, e costo 
halto di vivienda y e trancamento di salario a converti e criansa 


di yiu den un reto economico. Opta pa D.I.N.K. ta permiti e pare- 
hanan canalisa nan recurso na un promocion profesional, pago di 


debe y creacion di rikesa, proporcionando stabilidad financiero. 
E prioridadnan di estilo di bida tambe ta hunga un papel funda- 
mental den e aumento di D.I.N.K. entre e hobennan di e gener- 
acion di milenio. E generacion aki sa duna prioridad na biahe, 
experiencia, crecemento personal y realisacion profesional. 
Flexibilidad y economia disponibel cu ta ofrece e estilo di bida 


D.I.N.K. ta permiti e millennials sigui e interesnan aki sin e limita- 
cion di paternidad. 


E evolucion di e panorama social, marca p’e cambionan den e 
nocionnan di famia y carera profesional, ta contribui n’e creci- 
ente aceptacion di e estilo di bida D.I.N.K. Algun millennials ta 
duna prioridad n’e realisacion personal riba e expectativanan 
social di paternidad, retando e normanan tradicional. 


E preocupacion p’e medio ambiente tambe a converti den un 
factor importante den e decision di adopta e estilo di bida D.I.N.K. 
E parehanan ta expresa nan preocupacion p’e sobrepoblacion 
y e gastamento di recurso y ta opta pa no tin yiu pa reduci su 


impacto ambiental. 


E tendencia aki ta tuma luga na variacion y adaptacion, manera 
DINKY (Dual Income, No Kids Yet), GINK (Green Inclination, No 
Kids) y DINKWAD (Dual Income, No Kids, With a Dog). E variac- 
ionnan aki ta refleha e diferente rason y consideracion cu tin tras 
di e decision di biba un bida sin yiu. 


Aunke e parehanan D.I.N.K. ta contribui significativamente n’e 
economia door di impulsa gasto den e sectornan manera biahe, 
restaurant y descanso, e tendencia tambe ta trece considera- 


cionnan social y di bienestar individual. E implicacionnan p’e 
structuranan social, e dinamica familiar y e crecemento demo- 
grafico ta pone enfasis riba e naturalesa polifacetico di e 
fenomeno D.I.N.K. 


Mientras cu e individuonan ta nabega door di e panorama 
compleho di e estilo di bida D.I.N.K., ta crucial reconoce cu no 
ta trata di un eleccion unico. E balornan personal, e obhetivonan 
y e circunstancianan ta hunga un papel importante den e tuma- 
mento di decision y ta esencial compronde tanto e posibel bene- 


ficionan como e inconvenientenan prome cu adopta e manera di 
bida unico aki. 


Tendencia y consideracion 


Renacemento di D.I.N.K. entre millennials 

UN persona conformista, ta un persona cu sa den su 
curason cu algo no ta bon, pero pa complace cu mundo, 
e ta bay di acuerdo, e ta cana den dje, aprobando locual 
mundo ta ofrece, y rechasando locual ta Dios su boluntad. 


Hendenan cu tin curashi di yama locual no ta sano, 
sano djis pa e relacion cu e mundo keda intacto pa nan 
banda, hendenan cu ta busca fabor di hende mas cu Dios, 
(Galationan 1:10). 
Hendenan cu ta biba den un bida exactamente manera 
Isaias 5:20 ta prohibi pa di biba. 


Nos no por biba segun e patronchi di e mundo aki, pasobra 
e patronchi di e mundo aki ta yena cu corupcion, inmoral- 
idad y malicia. 


P’esey den Romanonan 12:2 e palabra di Dios ta bisa, pa 
no sea conforme e mundo aki ma pa renoba nos mente pa 
nos por sa kico ta e bon, y agradabel, y perfecto boluntad 
di Dios. 


No ta pornada Hesus a haci oracion pa tur esnan cu ta 
kere den dj’E bisando: 
Mi no ta pidi Bo pa esakinan so, ma tambe pa esnan cu ta 
kere den Mi pa medio di nan palabra, pa nan tur por ta un, 
mescos cu Abo, O Tata, ta den Mi, y Ami den Bo, pa nan 
tambe por ta den Nos, pa mundo kere cu Abo a manda Mi. 
Y e gloria cu Bo a duna Mi, Mi a duna nan, pa nan ta un. 
Mescos cu Nos ta un,. Ami den nan, y Abo den Mi, pa nan 
por ta perfecto den unidad, pa mundo por sa cu ta Abo 
a manda Mi y cu bo a stima nan mescos cu bo a stima Mi 
(Juan 17:20-23). 


Mi a duna nan Bo palabra, y mundo a odia nan, pasobra 
nan no ta di e mundo, mescos cu Ami no ta di e mundo. Mi 
no ta pidi Bo, pa saca nan for di mundo, ma pa bo warda 
nan di e malvado. Nan no ta di mundo mescos cu Ami no 
ta di mundo. Santifica nan den bo berdad, Bo palabra ta 
berdad (Juan 17:14-17. 


Esaki mi ta bisa anto, y ta afirma hunto cu Señor, pa boso 
no cana mas mescos cu e paganonan, tambe ta cana, 
den e vanidad di nan mente. Siendo tapa cu scuridad den 
nan comprendemento, exclui di e bida di Dios, pa motibo 
di e duresa di nan curason y nan perdiendo tur gevoel, 
a entrega nan mes na sensualidad, cu golosidad, nan ta 
practica tur sorto di impuresa (Efesionan 4:17-19). 


Si boso a wordo lanta cu Cristo, pone boso bista anto riba 
e cosnan di ariba, caminda Cristo ta sinta na man drechi 
di Dios. Pone boso mente riba e cosnan di ariba, no riba e 
cosnan cu ta riba tera. Pasobra boso a muri y boso bida ta 
scondi den Cristo den Dios (Colosensenan 3:1-3). 


Mira pa ningun hende no coy e boso preso, door di filosofia, 
y engaño bano, segun tradicion di hende, segun e principi- 
onan elemental di mundo y no segun Cristo (Colosensenan 
2:8). 


Pasobra nos no a trece nada den e mundo, y nos no por 
hiba nada for di dje tampoco( 1 Timoteo 6:7). 


Tur hende sa, cu e obranan di carni cual ta aparece den 
Galationan 5:19-21 ta locual ta stroba hende di hereda 
e reino di Dios, pasobra obranan di carni ta pica, y nada 
locual ta pica no por drenta cielo. 


Como yiunan di Dios, nos no por biba conforme e mundo 
aki. 


No tene miedo, pasobra tur hende cu kier hiba un bida 
santo den Cristo Hesus lo wordo persigui (2 Timoteo 3;12). 


Ta tempo pa nos hala mas cerca Señor. 


Fortaleza pa Famia 


Sinceramente, Pastor Marcel Balootje 


No sea conformista 

“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu dolor na nos curason, nos ta participa 
fayecimento di nos ser stima: 


Sra. Isidoria M. 
Rasmijn-Tromp 
Cariñosamente yama “Chima” 
*15-05-1954 - †29-01-2024 


Su Mayornan 
Tata: † Serapio (Jajachi) Tromp 
Mama: † Tomasina (Onsi) Tromp - Boekhoudt 


Su Casa: 
Alberto (Mencho) Rasmijn 


Su Yiunan: 
Melina Ayring y Mario (Shati) Kelly - Kelly 
Melinda Marlin y Gilbert ( Gibi) Kock - Kelly 
Wilbert Alvinio Kelly 


Su Nietonan: 
Richmar Kelly Y Canryenne Tromp 
Igmar Kelly y Daniella Ariza Polo 
Gilery Kock 
Sigmar Kelly Y Darienne Santos Diaz 
Gillianne Kock 
Gilmery Kock 


Su bisanietanan: 
Alayna Kelly 
Delainy Kelly 


Su rumannan: 
†Cerilio (Buchi) Tromp y famia 
Candido (Candi) y Mena Tromp - Geerman y famia 
Leoncita (Lucy) Tromp y famia 
†Andres (Fenchi) Tromp y famia 


Yiunan di su casa: 
Sharline Rasmijn y famia 
Jacqueline Camara Da Silva - Rasmijn y famia 
†Francis Rasmijn y yui 
Gilbert Rasmijn y famia 


Su Ihanan: 
Josef Wernet 
Mirla Tromp 
Jarmin Croes - Tromp 


Swa y Cunanan: 
Shaki Rasmijn y famia 
Emilia Rasmijn y famia 
Modesto Rasmijn y famia 
Sara Rasmijn y famia 


Sobrino y sobrinanan, sobre sobrino y sobre 
sobrinanan, primo y primanan, comer y compernan, 
bisiñanan y conocirnan, ex collega di Departamento 
di Enseñansa y miembronan di OPPA. 


Y demas famia: Tromp, Boekhoudt, Rasmijn, Kelly, 
Kock, Croes, Geerman, Brete, Navas, Wernet, de 
Nobrega, Vrolijk, Wever, Dirksz, v/d Biezen, Lampe, 
Jansen, Hernandez, Giel, Gil, Erasmus, Bislip, 
Loefstok, Limunier, Henriquez, Krosendijk, Boekhout y 
Winterdaal. 


Acto di entiero lo tuma lugar dia 5 Februari 2024 pa 
4or di atardi saliendo for di Aurora funeral home pa 
Santana Catolico na Paradera. 


E resto mortal di defunto lo ta reposa for di 1 or di 
atardi na Aurora funeral home. 


Sin den nos dolor por a lubida un familiar nos ta pidi 
mil disculpa. 


Despues di entierro nos no por ricibi bishita di 
condolencia na cas. 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Nos ta participa fayecimento di: 


Luz Dary 
Velasco Aguirre 
Cariñosamente yama “Dary” 
*17-05-1969 - †31-01-2024 


Acto di despedida lo wordo anuncia despues 


Laga tur loke ta spera mi ta bunita 
Laga tur locual cu mi encontra 
na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Autor: Cado Wever. 


Nos ta anuncia fayecimento di: 


Mariela Granada Garcia 


Cariñosamente yama “Tanchi of Tanchi Jela” 
VDA. di Wever 
*27-09-1949 - † 01-02-2024 


Acto di despedida lo wordo anuncia despues 


D 
iahuebs anochi banda di 9’or central a dirigi un patruya di polis pa ‘Cascabel 
Airfield’ bana di Rincon, caminda eynan a topa cu funcionarionan di guarda 
costa kendenan ta informa cu nan a topa c’un pick-up staciona n’e sitio y cu nan 
a ripara cu tin tres homber canando na altura di e beach na Rincon. 


Tambe a mustra cu e tres tiponan 
sospechoso tabata canando cu flash- 
light ta buscando riba e beach y hunto 
cu personal di guarda costa, e polisnan 
a bay direccion di e tres personanan pa 
atende cu nan actuacion sospechoso. 


Na e sitio polisnan a topa c’un auto 
Mitsubishi L200 color preto y na algun 
meter di e auto, a bin topa cu e tres 
personanan y mesora a bay papia cu 
e cabayeronan aki pa mira kico nan ta 
haciendo den e ora scur di anochi aki 
den un forma asina sospechoso. 


Un homber di inicia M. a papia cu e 
polisnan y a mustra cu nan ta canando 
ta busca cocolishi pa un proyecto riba 
cual nan ta trahando pero sin y polisnan 
a bay over na controla den e auto pero 
no a descubri nada for di sla den e vehi- 
culo. 


Polisnan a splica e trio cu nan a crea 
un situacion sospechoso cu nan forma 
di procede canando cu foks riba beach 
cu pa colmo ta un sitio cu ilegalnan sa 
drenta y tambe tin droga ta ser haya 
riba beach eynan. 
A ordena e trio pa bandona e sitio 
despues di a tuma dato personal di tur 
tres persona. 


 Polisnan a atende cu 
buscamento di cocolishi anochi 


